59. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 381185 της 11/26 Αυγ. 1994 (ΦΕΚ Β΄645) Κυρώσεις και διαδικασία υποβολής τους, στα πλαίσια άσκησης ποιοτικού ελέγχου επί των επεξεργασμένων μεταποιημένων οπωροκηπευτικών. Άρθρ.1.-Σκοπός της παρούσας απόφασης είναι η θέσπιση καθεστώτος διοικητικών κυρώσεων, καθώς και η διαδικασία επιβολής τους στα πλαίσια άσκησης ποιοτικού ελέγχου επί των επεξεργασμένων–μεταποιημένων οπωροκηπευτικών, κατ’ εφαρμογή διατάξεων της Οδηγίας 89/397/ΕΟΚ, όπως αυτές ενσωματώθηκαν στην εθνική νομοθεσία με την 11/92 κοινή υπουργική απόφαση «προσθήκη στον Κώδικα Τροφίμων του άρθρ. 12α για τον επίσημο έλεγχο τροφίμων». Άρθρ.2.-1.Τα επεξεργασμένα–μεταποιημένα οπωροκηπευτικά κατά την αποστολή τους από/προς άλλα κράτη-μέλη της Ευρωπαϊκής Κοινότητας, τη διάθεσή τους στο εμπόριο στο ελληνικό έδαφος, την εισαγωγή ή εξαγωγή τους από/προς Τρίτες Χώρες, υπόκεινται σε ποιοτικό έλεγχο από τα αρμόδια όργανα (Ελεγκτές) του Υπουργείου Γεωργίας, τα οποία χορηγούν τα προβλεπόμενα από την κείμενη νομοθεσία πιστοποιητικά ποιότητας ελέγχου. 2.Κάθε φυσικό ή νομικό πρόσω``πο που ασκεί κάποια/ες από τις δραστηριότητες της παρ. 1, υποχρεούται να την /τις γνωστοπ-οιήσει εγγράφως έγκαιρα στην οικεία Δ/νση Γεωργίας, παρέχοντας όλες τις αναγκαίες πληροφορίες και τις ακριβείς ενδείξεις για την αναγνώριση του προϊόντος (ιδίως τον αποστολέα, την ημερομηνία αποστολής τα στοιχεία ταυτότητας του προϊόντος και της παρτίδας, το μεταφορικό μέσο), τον τόπο και την περίοδο πραγματοποίησης της αποστολής, καθώς και τον προβλεπόμενο προορισμό. 3.Για τα επεξεργασμένα–μεταποιημένα οπωροκηπευτικά του παρόντος άρθρου, που δεν υπάρχουν κοινοί κοινοτικοί κανόνες ποιοτικού ελέγχου, εφαρμόζονται οι κείμενες εθνικές διατάξεις του Υπ. Γεωργίας περί ποιοτικού ελέγχου των προϊόντων που προορίζονται για εξαγωγή. Επιτροπές επιβολής κυρώσεων Άρθρ.3.-1.Με απόφαση των κατά τόπο Νομαρχών συστήνονται Τριμελείς Επιτροπές κατά Δ/νση Γεωργίας, για την επιβολή των κυρώσεων του άρθρ. 4 της παρούσας, αποτελούμενες από: α)Τον Προϊστάμενο της οικείας Δ/νσης Γεωργίας. β)Τον επόπτη του οικείου Περιφερειακού Κέντρου Προστασίας Φυτών και Ποιοτικού Ελέγχου, και γ)τον τακτικό ποιοτικό ελεγκτή της οικείας Δ/νσης Γεωργίας, μετά των αναπληρωτών τους, υπαλλήλων της οικείας υπηρεσιακής μονάδας. Ως Πρόεδρος της επιτροπής ορίζεται ο προϊστάμενος της Δ/σνης Γεωργίας. Χρέη γραμματέα στην επιτροπή ασκεί ένας διοικητικός υπάλληλος της οικείας Δ/νσης Γεωργίας. 2.Όταν από τον έλεγχο διαπιστωθεί παράπτωμα από τα οριζόμενα στο άρθρ. 4 της παρούσας, ο Ελεγκτής κοινοποιεί αμέσως στον Πρόεδρο της Επιτροπής την οριστική έκθεση ελέγχου. Ο Πρόεδρος συγκαλεί την επιτροπή εντός 7 εργασίμων ημερών στην έδρα του Νομού. Η απόφαση της επιτροπής πρέπει να είναι πλήρως αιτιολογημένη και κοινοποιείται με πρωτοβουλία αυτής στον ενδιαφερόμενο. 3.Από την κοινοποίηση της απόφασης και εντός προθεσμίας 10 εργάσιμων ημερών δύναται ο ενδιαφερόμενος να προσφύγει σε δευτεροβάθμια επιτροπή, σύμφωνα με τα οριζόμενα στην παρ.4 του αυτού άρθρου, η οποία συστήνεται με απόφαση του Υπουργού Γεωργίας και αποτελείται από τρία (3) μέλη ως εξής: α)Τον προϊστάμενο της Γενικής Δ/νσης Φυτικής Παραγωγής του Υπουργείου Γεωργίας. (Αντί για τη σελ.182,493) Σελ. 182,493(α) Τεύχος 1451 Σελ. 1 Κοινή Αγροτική Πολιτική Ε.Ε. (ΟΠΕΚΕΠΕ) 16.Α.ο.57-59 β)Τον προϊστάμενο της Δ/νσης Μεταποίησης, Τυποποίησης και Ποιοτικού Ελέγχου Γεωργικών Προϊόντων Φυτικής Προέλευσης της Κεντρικής Υπηρεσίας του Υπουργείου Γεωργίας. γ) Τον προϊστάμενο της Δ/νσης Νομοπαρασκευαστικού Έργου και Νομικών Υποθέσεων της Κεντρικής Υπηρεσίας του Υπουργείου Γεωργίας. Αναπληρωματικά μέλη των ανωτέρω ορίζονται οι νόμιμοι αναπληρωτές τους. Ως πρόεδρος της επιτροπής ορίζεται ο Προϊστάμενος της Γενικής Δ/νσης Φυτικής Παραγωγής και αναπληρωτής του ο Προϊστάμενος της Διεύθυνσης Μεταποίησης Τυποποίησης και Ποιοτικού Ελέγχου Γεωργικών Προϊόντων Φυτικής Παραγωγής του Υπουργείου Γεωργίας. Ο γραμματέας  της επιτροπής με τον αναπληρωτή του ορίζονται με απόφαση του προέδρου της επιτροπής και είναι υπάλληλος της Δ/νσης Μεταποίησης, Τυποποίησης και Ποιοτικού Ελέγχου Γεωργικών Προϊόντων Φυτικής Προέλευσης. Το κάθε θέμα στην επιτροπή εισηγείται ο κατά περίπτωση αρμόδιος Τμηματάρχης ή ένας εκ των αρμοδίων υπαλλήλων της Δ/νσης Μεταποίησης, Τυποποίησης και Ποιοτικού Ελέγχου Γεωργικών Προϊόντων Φυτικής Προέλευσης.  Η παρ.3 αντικαταστάθηκε ως άνω από την παρ.2 της υπ’αριθ.400778/28 Νοεμ./19 Δεκ. 2000 (ΦΕΚ Β΄ 1548). 4.Η επιτροπή συγκαλείται με πρωτοβουλία του Προέδρου, εντός προθεσμίας 5 εργασίμων ημερών, αφότου του κοινοποιηθεί η προσφυγή του ενδιαφερόμενου και τα λοιπά στοιχεία του φακέλου, ιδίως η απόφαση της πρωτοβάθμιας επιτροπής και η έκθεση ελέγχου, στο κεντρικό κατάστημα του Υπουργείου Γεωργίας. Η επιτροπή υποχρεούται να εκδώσει απόφαση σε δύο το πολύ συνεδριάσεις και οπωσδήποτε εντός προθεσμίας 10 εργασίμων ημερών από τη σύγκλισή της. Η απόφαση της δευτεροβάθμιας επιτροπής, η οποία είναι τελεσίδικη, πρέπει να είναι πλήρως αιτιολογημένη και κοινοποιείται στον ενδιαφερόμενο με πρωτοβουλία αυτής. Η προσφυγή κατά της απόφασης της πρωτοβάθμιας επιτροπής κατατίθεται από τον ενδιαφερόμενο στον Πρόεδρο αυτής, ο οποίος υποχρεούται να την αποστείλει αμέσως μαζί με τα λοιπά στοιχεία του φακέλου στον Πρόεδρο της δευτεροβάθμιας επιτροπής. Δύναται επίσης να την καταθέσει απευθείας στον Πρόεδρο της δευτεροβάθμιας επιτροπής. Σελ. 182,494(α) Τεύχος 1451 Σελ. 2 Ωστόσο όλες οι αποφάσεις της πρωτοβάθμιας επιτροπής κοινοποιούνται στον Πρόεδρο της δευτεροβάθμιας. Στις συνεδριάσεις των επιτροπών δύναται να παρίσταται και ο ενδιαφερόμενος, ο οποίος αναπτύσσει την επιχειρηματολογία του. 5.Η απόφαση της δευτεροβάθμιας επιτροπής, η καταδικαστική για τον προσφεύγοντα δημοσιεύεται σε τοπική εφημερίδα της έδρας των εγκαταστάσεων τυποποίησης ή της έδρας άσκησης των επιχειρηματικών δραστηριοτήτων του συγκεκριμένου παραβάτη, ή εάν δεν εκδίδεται τοπική εφημερίδα, σε εκδιδόμενη στην πρωτεύουσα του Νομού ή σε μεγαλύτερη του Νομού περιφέρεια, με δαπάνη του παραβάτη, που βεβαιώνεται ως δημόσιο έσοδο και εισπράττεται σύμφωνα με τις διατάξεις του Κ.Ε.Δ.Ε. υπέρ του Ταμείου του άρθρ. 4 της παρούσας απόφασης. 16.Α.ο.59 Κοινή Αγροτική Πολιτική Ε.Ε. (ΟΠΕΚΕΠΕ) Κυρώσεις Άρθρ.4.-1. Στις περιπτώσεις: α)Μη γνωστοποίησης, σύμφωνα με την παρ. 2 του άρθρ. 2 της παρούσας, των αναγκαίων πληροφοριών και ενδείξεων. β)Άρνησης ή παρεμπόδισης του προβλεπόμενου ποιοτικού ελέγχου σε οποιοδήποτε σημείο της επικράτειας  από τα αρμόδια κρατικά όργανα. γ)Εξαπάτησης των ελεγκτικών οργάνων ως προς το ήδη ελεγχθέν φορτίο, ιδίως αντικατάσταση φορτίου το οποίο έχει ελεγχθεί για την καταλληλότητά του. δ)Μη συμμόρφωσης στις υποδείξεις των αρμοδίων κρατικών οργάνων ελέγχου, και δ)Μη τήρησης των προδιαγραφών ποιότητας, όπως αυτό προκύπτει από τους ελέγχους τους πραγματοποιούμενους από τις αρμόδιες αρχές στο εσωτερικό της χώρας ή στον τόπο προορισμού, η επιτροπή επιβάλλει πρόστιμο μέχρι και 5.000.000 δραχμές υπέρ του Κεντρικού Ταμείου Γεωργίας, Κτηνοτροφίας και Δασών και στον κωδικό που καταχωρείται το δικαίωμα του κρατικού σήματος, το οποίο βεβαιώνεται ως δημόσιο έσοδο και εισπράττεται κατά τις διατάξεις του Κ.Ε.Δ.Ε. και /ή απαγόρευση διάθεσης στην αγορά της συγκεκριμένης παρτίδας, αν το κρίνει σκόπιμο, ανάλογα με: -Την έκταση παράλειψης τήρησης των προδιαγραφών ποιότητας σε σχέση με ολόκληρη την παρτίδα, και -Την άμεση δυνατότητα, λόγω της έκτασης της παράβασης, δυσφήμησης των εξαγωγών μας στα συγκεκριμένα προϊόντα στις αγορές της Κοινότητας και των Τρίτων χωρών. 2.Σε περίπτωση που διαπιστωθεί επανάληψη των παραβάσεων, η επιτροπή δύναται να επιβάλει στον παραβάτη πρόστιμο μέχρι και 10.000.000 δραχ. και /ή διαγραφή από το οικείο μητρώο της επαγγελματικής οργάνωσης στην οποία ανήκει ο παραβάτης. 3.Σε παραβάσεις μικρής σημασίας δύναται η επιτροπή να απευθύνει σύσταση στον παραβάτη, χωρίς να επιβάλλει ποινή από τις οριζόμενες στις παρ. 1 και 2 του προϊόντος. 